ซันเซ็ท ฟาร์มหอยหวาน อยู่ซอยนาจอมเทียน 22 เข้าซอยมา 200 เมตร เลี้ยวซ้ายตามป้ายบอกทาง เข้ามานิดนึงอยู่ขวามือ

ร้านตกแต่งสไตล์บ้านๆ ลูกทุ่งๆหน่อย โต๊ะไม้ หลังคามุงจาก แนวธรรมชาติดีนะ

พนักงานให้การดูแลต้อนรับได้ดี พูดจาดี ความรู้เรื่องอาหารมีพอสมควร ตอบคำถามได้อย่างชัดเจน

ราคาอาหารอยู่ในระดับที่ดีครับ ไม่สูงเกินไป

++ หอยหวานผัดฉ่า ++ มาที่นี่ไม่ชิมหอยหวานได้ยังไง ไม่ทำให้ผิดหวังครับ หอยหวานสดอร่อยดี อาจจะตัวเล็กนิดแต่สดเป็นเลิศ

++ ปลากระพงทอดน้ำปลา ++ ขายไม่แพงครับ ตัวละ 290 บาท เป็นราคาที่สมเหตุผลดี ความสดถือว่าดี เพราะใช้ปลาเป็น
แต่ด้วยความที่เป็นปลาเลี้ยง ยังไงซะเนื้อก็อร่อยสู้ปลาทะเลไม่ได้ 

++ ปลาหมึกผัดพริกเผา ++ ปลาหมึกสดดีมากครับ รสชาตพอใช้ได้

++ ปูนิ่มผัดพริกไทยดำ ++ ปูนิ่มยังไงซะก็อร่อย เสียอย่างเดียวผัดรสชาตออกเค็มไปนิดนึง

++ เอ็นหอยทอดกระเทียม ++ สด อร่อย หอมกระเทียมดีมาก แต่ส่วนตัวผมชอบแบบไม่ต้องชุบแป้งมากกว่านะครับ ได้รสชาตเน้นๆ

++ เต้าหู้ปุยฝ้าย ++ ทอดเต้าหู้ได้ดีมากครับ กรอบแค่เล็กน้อย เนื้อในนุ่มนวล มาเสียตรงน้ำจิ้ม ใช้น้ำส้มสายชูมันเปรี้ยวโดดมาก
ไม่อร่อย ไม่เข้ากัน เปลี่ยนมาใช้น้ำมะขามเปียกละก็ อร่อยล้ำแน่นอน

เล็กน้อยที่อยากฝากทางร้านปรับปรุงแก้ไข เรื่องแรกคือขนาดของจานใส่อาหารมันเล็กเกินไปนะครับ มันดูล้นๆ ไม่สวย
และอีกอย่างคือ ไม่ควรใช้จานอาหารสีดำ มันดูไม่น่าทาน ดูไม่สะอาดด้วย 